News Update: Baillie Gifford เทขายหุ้น Tesla จากพอร์ต 40% ในไตรมาส 1 - FINNOMENA
News Update: Baillie Gifford เทขายหุ้น Tesla จากพอร์ต 40% ในไตรมาส 1
9 ส.ค. 2564

Baillie Gifford บริษัทจัดการลงทุนระดับโลกได้ลดสัดส่วนการถือครองหุ้นในผู้ผลิตรถยนต์ไฟฟ้าอย่าง Tesla Inc และ Nio Inc ในไตรมาสแรกและซื้อหุ้นเพิ่มในบริษัท ผู้ผลิตวัคซีนอย่าง Moderna Inc
Baillie Gifford บริษัทบริหารสินทรัพย์อายุ 110 ปี และเป็นนักลงทุนรายแรก ๆ ที่ลงทุนใน Tesla ได้ขายหุ้นกว่า 11.1 ล้านหุ้นหรือ 40% ของพอร์ตการลงทุน โดยได้ลดสัดส่วนการถือครองมาระยะหนึ่งแล้ว
Baillie Gifford ซื้อหุ้น Tesla 2.3 ล้านหุ้นครั้งแรกในต้นปี 2556 เมื่อตอนที่หุ้น Tesla ยังมีราคาซื้อขายต่ำกว่า $8 ต่อหุ้น โดยในวันพฤหัสบดี หุ้น Tesla ปิดตลาดที่ 663.54 ดอลลาร์ด้วยมูลค่าที่ลดลง 1.10% และลดลงกว่า 6% ในปีนี้
สำหรับหุ้น Nio บริษัทรถยนต์ไฟฟ้าของจีน Baillie Gifford ขายหุ้นประมาณ 15.9 ล้านหุ้น ลดการถือครองลง 14% และยังคงถือหุ้นอยู่ที่ 7.12% โดย Nio เพิ่งประกาศแผนที่จะเข้าสู่ตลาดรถยนต์ไฟฟ้าของนอร์เวย์ซึ่งเป็นการตีตลาดต่างประเทศครั้งแรกของ Nio หุ้น Nio ปิดลดลง 2.73% ที่ 36.68 ดอลลาร์ในวันพฤหัสบดี
Baillie Gifford เพิ่มสัดส่วนการลงทุนในหุ้นของบริษัทผู้ผลิตวัคซีนอย่าง Moderna โดยซื้อหุ้นประมาณ 21 ล้านหุ้น เพิ่มสัดส่วนการถือหุ้นเป็น 11.3% หุ้น Moderna ปิดลดลง 1.44% ที่ 160.50 ดอลลาร์ในวันพฤหัสบดีหลังจากบริษัทรายงานผลกำไรประจำไตรมาสแรก โดยได้รับแรงหนุนจากการขายวัคซีนโควิด
หุ้นอื่น ๆ นอกเหนือจาก Tesla และ Nio ที่ Baillie Gifford ลดสัดส่วนการลงทุนลงในไตรมาสแรก ได้แก่ Amazon.com Inc, Alphabet Inc และ Facebook Inc
ส่วนหุ้นที่ Baillie Gifford เพิ่มสัดส่วนการลงทุนในไตรมาสแรก ได้แก่ Illumina Inc, Shopify Inc, Spotify Technology, Clover Health Investments Corp, Snap Inc., และ Li Auto Inc.
ที่มา: BENZINGA
แท็ก:
Baillie Gifford
News Update
Nio
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA